ET (fra engelsk ) er en i dag utgått tidsskala basert på jordens bevegelse i sin bane rundt solen. Denne bevegelsen er betydelig mer stabil enn jordens rotasjon rundt sin egen akse. Fra 1960 til 1967, da den internasjonale atomtidsskalaen TAI erstattet ET, ble SI-enheten 1 sekund definert som 1/31556925,9747 av det tropiske årets lengde - det vil si det året som beregnes gjennom observasjoner mot solen – i begynnelsen av år 1900. Dette innebar at 1 sekund tilsvarte et middelsekund av jordens rotasjon på slutten av 1800-tallet. Tidsskalaens begynnelse, den såkalte initielle fasen, er valgt slik at ET og UT1 omtrentlig stemte overens i år 1900. På grunn av den langsomme nedbremsingen av jordens rotasjon rundt sin egen akse, og øvrige variasjoner, var forskjellen mellom ET og UT1 i 2010 på 66 sekunder.